મતદાનના છેલ્લા બે કલાકમાં ભાજપે આખી ગેમનો પ્રવાહ જ પોતાની તરફ કરી લીધો હતો. સપા અને બસપાએ આ માટે ચૂંટણી આયોગની મદદ માંગી હતી. અને ક્રોસ વોટિંગની ફરિયાદ પણ કરી હતી. સપા અને બસપાનો આરોપ હતો કે ધારાસભ્યોએ પોતાનો વોટ બેલેટ એજન્ટને નથી બતાવ્યો. જો કે તે નિયમ છે કે વોટ નાંખ્યા પછી પોતાનો વોટ બતાવવો પડે. છેવટે ભાજપે પોતાના 324 ધારાસભ્યોના કારણે 8 ઉમેદવારોને રાજ્યસભામાં મોકલવા માટે સફળતા મેળવી લીધી હતી. વાત હતી ખાલી 37 વોટ સાથે 9માં ઉમેદવારને જીતવવાની. જેમાં પણ તેણે ક્રોસ વોટિંગથી સફળતા મેળવી હતી. ઉલ્લેખનીય છે કે સપાના 47 ધારાસભ્યો હતો અને બસપા પાસે ખાલી 19 ધારાસભ્યો. સાથે જ બે ધારાસભ્યો જેલમાં હોવાના કારણે વિપક્ષના બે વોટ ઓછા થઇ ગયા હતા.